**Технологично училище „Електронни системи“ към Технически университет – София**

**ДОКУМЕНТАЦИЯ**

**Име на проект: Startify**

Тема: Мобилно приложение, свързващо инвеститори и предприемачи, предоставящо и необходимата документация за развиване на успешен бизнес

**Изготвили:**

Габриел Ненов и Таня Колева

**СОФИЯ**

**2025**

**Увод**

Темата, която избрахме е вдъхновена от участието ни в извънучилищна дейност, където ни учат да развиваме собствени бизнеси (Тийноватор). Докато работихме по нашата идея срещнахме проблем с намиране на правилните инвеститори, които да повярват в нас, а след това на HackTUES 11 се падна страхотната тема за финанси. Тогава измислихме Startify.

Startify не е поредното чат приложение или поредният финансов мениджър. То позволя на всеки един човек да инвестира в стартиращи бизнеси, да създава свои, да намира правилния екип от хора и потребителят може да се присъедини във вече задвижена идея. Също така, когато създадеш стартъп, задаваш своята цел и нашето приложения ти предоставя цялата нужна документация. А когато качиш необходимите документи, те минават през адвокат и статусът на стартъпа бива променен (например от идея на ЕОД).

Това мобилно приложение е предназначено за амбициозни хора, за таланливи хора, за предприемачи и за инвеститори.

Технологиите, които се използват, включват Flutter, Fast API, Rest API, PosgreSQL, Docker, Terraform. Избрахме Flutter, защото се наложи в началото да го разработим максимално бързо, за да можем да се представим отлично на хакатона. Fast API преценихме, че ще бъде най-лесно и подходящо (сигурно), а PosgreSQL работи отлично с Fast API и го изучаваме в училище, което го прави по разбираемо за нас. С Docker и Terraform успяхме да деплойнем приложението.

По време на разработката, използвахме GitHub Issues, за да си разпределим задачите. Трудностите започнаха от големините ни амбиции, които искахме да изпълним за много кратък период от време, но за щастие духът ни се запази и продължаваме да го развиваме успешно. Таня Колева създаде дизайна и продължава да го развива, работи по frontend-a и деплйна приложението. Габриел Ненов направи целия backend и също е участвал във frontend-a.

Цветовете, които сме избрали, са студени, сини. Синият цвят се свързва с сигурност, надежда, доверие, технология. Бутоните сме ги разположили на интуитивни места, но имаме още какво да подобрим. Постарали сме се всичко да бъде лесно и достъпно и да съдържа цялата необходима информация.

**Първа глава: Функционалности**

Когато отвориш нашето приложение, можеш свободно да разглеждаш основната страница, която съдържа списък с произволни идеи и списък с различни хора. Каквото и друго решиш да правиш, се нуждаеш от регистрация. След като се регистрираш, използвайки име, имейл и парола, можеш да се възползваш и от останалите функционалности. Те включват създаване на свои стартъпи, присъединяване към вече открити, инвестиране в тях, календар за насрочване на срещи с други потребители или добавяне на лични ангажименти, чат за комуникация с всеки един, част от платформата, следене на инвестициите, които получаваш и които даваш. Когато потребител тръгне да създава идея, е нужно да я именува, да напише описание на нея, да приложи снимки, ако желае, да зададе необходима стойност и да избере желано ниво на развитие. Ние предоставяме повече информация, така че предприемачът да вземе най-правилното решение за неговия бизнес. Той също така може да кани хора, да се присъединят към проекта му. Тях ги намира посредством търсачката в началната страница, използвайки нужните филтри.